Berlingske Tidende, 1834-02-01
Det Kongelige Museum for Nordiske Oldsager har fremdeles (see denne Tidende Nr. 18) havt følgende Til vært: 54) Jndsendt af Hr. Justitsraad og Postmester Dahl i Jtzehoe Spidsen af et Spyd; den er af Jern, dannet omtrent som Spidsen af de Landser, Cavalleriet nu bruger, men bærer Spor af at have ligget længe i Jorden; den fandtes ved at grave en Vandledning i Nærheden af Jtzehoe, 10 Fod under Jordskorpen. 55) Erholdte fra Jsland: a) En Sølv-Medaillon, der har været anbragt paa et Fruentimmer-Hovedtøi. Paa Midten Christus paa Korset, hvorunder Johannes og Maria. b) Et Spænde til et Belte, bestaaende af 4 concave Knappe af gjennembrudt Arbeide, af hvilke to og to ere anbragte paa en kort Sølvstang. c) Et ziirligt Sølvspænde til et Belte af støbt Arbeide, dannet af en Medaillon, hvortil to fiirkantede Sølvstykker, der have været fastsyede paa Beltets Ender, bleve hægtede. Paa Midten af Medaillonen findes i en Krands et Hoved med et langt Skjæg og en flad Hat, i den Smag, som brugtes i Begyndelsen af det 16de Aarhundrede. Denne Forestilling er gjentaget paa ethvert af de langagtige fiirkantede Sølvstykker. d) Tre meget store Knappe af Sølv, 1 1/2 Tomme i Diameter, der ere hule, ovenpaa flade, udzirede med paalagte Rosetter af Sølvtraad, Kanterne og Oversiden ere forgyldte. 56) Jndleveret af en Studerende: Fragment af en lille Daggert af Bronce, fundet i en Gravhøi ved Lyngbye. 57) Jndsendt af Hr. Cancellieraad og Byefoged Gundelachi Lemvig fra Hr. Proprietair La Cour til Thimgaard et Stykke, som henhører til den Ligsteen, der har ligget over Dyveke, og senere var paa Thimgaard. Det er den øverste Deel af Stenen, hvor Jnd skriften begynder med. Hier legt Begrad. Et endnu meget betydeligere Fragment af denne Steen fik Museet forrige Aar fra Hr. Kjøbmand Schmidt i Lemvig. Det vigtigste, skjønt kun lille Stykke, fattes desværre endnu. Dog er der ved at erholde dette, skeet et Skridt til af Fragmenterne at kunne danne et Heelt. 58) Ved Bytning erholdtes. Dele af to eller flere gamle islandske Schakspil, nemlig: a) En Dronning, forestillet siddende med Hænderne i Skjødet og kronet. b) Fire Figurer, to hvide og to sorte; de ere dreiede og ende sig foroven i en Dyrskikkelse, i meget raat Arbeide; disse have formodentlig været Rytterne eller de nu saakaldte Springere. c) Fire, to hvide og to sorte, Figurer, runde med en Zirat i Midten og en Knop foroven; rimeligviis Elephanterne eller Taarnene. d) To Figurer, en sort og en hvid, lidet større saavel i Henseende til Høiden som Tykkelsen. Paa Midten have de dreiede Zirater og foroven ende de sig i en Krone; muelig Kongerne. e) To hvide Figurer, der ende sig foroven i en Hat, som er nedskaaren til begge Sider; rimeligviis Bisperne eller Løberne. f) Sex hvide Figurer, som ere Spidserne af Hvalrostænder, lige afskaarne og uden videre Bearbeidning; sandsynlig Bønderne. Alle disse foranførte Brikker ere af Hvalrostand og synes at have henhørt til eet og samme Spil. Fremdeles: g) tretten andre gamle Schakbrikker. 59) Foræret af Hr. Gjestgiver Cold paa Fredensborg: Fragment af en stor Steenkile. Eggen har været afbrudt; den er ei bleven tilsleben paa ny, men en ny Tilslibning er ved Tilhugning forberedt. 60) Jndsendt af en Ubenævnt: En Spyd spids af Bronce, hvis Skaft har været befæstet med en Ragle, og nederst ved Kanten ere som Zirater Ringe indgravede. 61) Jndsendte af en Ubenævnt: En Flintkile og en Hestesko af usædvanlig Form, meget bred, fundne ved Pløining. 62) Modtagne fra det Kongelige Rentekammer: Syv Bracteater af Guld, af hvilke de sex ere forskjellige; de ere fundne ved Broholm i Fyen og ere afbildede og beskrevne i det nylig udkomne 2det Binds 1ste Hæfte af Nordisk Tidsskrift for Oldkyndighed.